नबी के जुलूस में गूंजा हम हैं हिंदुस्तानी
भास्कर संवाददाता | िचत्तौड़गढ़
नबीकी शान में गीत, शेर और नार लग रहे थे। डीजे साउंड पर हम हैं हिंदुस्तानी हिंदुस्तान हमारा...और ख्वाजा का हिंदुस्तान जिंदाबाद जैसी पंक्तियां गूंज रही थीं। हरे चिश्तियां झंडे लिए हजारों मुस्लिम अनुयायी नाचते-गाते जुलूस के रूप में चल रहे थे।
अवसर था गुरुवार को पैगंबर मोहम्मद साहब की यौमे पैदाईश के पर्व जश्ने आमदे रसूल ईद मिलादुन्नबी का। बूंदी मार्ग स्थित मीरा मंच से सुबह 11 बजे जुलूस शुरू। यह मुख्य सब्जी मंडी मार्ग होता हुआ गोल प्याऊ चौराहा पहुंचा। चौराहा पर अलग-अलग क्षेत्र से आए समाजजन जुलूस में शामिल हो गए। जुलूस यहां से सदर बाजार, गांधी चौक कपड़ा बाजार, चंदनपुरा, लौहार मोहल्ला, गोल प्याऊ चौराहा होता हुआ सुभाष चौक, नेहरू बाजार होते हुए शाम को वापस मीरा मंच पहुंचा। जुलूस में सबसे आगे ऊंट घुड़सवार चल रहे थे। डीजे साउंड पर सैकड़ों युवा नाचते, गाते झंडे लहराते हुए चल रहे थे। पीछे बग्गियों में शहर काजी अब्दुल मुस्तफा चिश्ती करीमी समेत अन्य मौलाना मुस्लिम समाज के प्रबुद्धजन सवार थे। कानून व्यवस्था के लिए एएसपी राजन दुष्यंत पूरे समय गोल प्याऊ चौराहा कंट्रेल रूम पर तैनात रहे। एसडीएम उत्तमसिंह शेखावत, तहसीलदार श्रवणसिंह राठौड़, डीएसपी गजेंद्रसिंह जोधा, डीएसपी एसटी एससी सेल दलपतसिंह भाटी, कोतवाली सीआई भंवर रणधीरसिंह, सदर थाना सीआई दिनेश सुखवाल, निम्बाहेडा के रामनिवास विश्नोई, भवानीसिंह राजावत आदि मुस्तैद रहे।
सजीसबीलें
जुलूसके स्वागत में मार्ग में विभिन्न जगहों पर सबीलें लगाई गई। गांधी चौक में पुष्प वर्षा की गई। अरब के खजूर, मिठाई आदि का वितरण किया गया। जुलूस को देखने बड़ी संख्या में लोग नए परिधान पहन कर सड़क के दोनों ओर खड़े थे।
शहरकाजी ने दिया देशप्रेम का संदेश
जुलूसमें सबसे पीछे एक बग्गी में शहर काजी अब्दुल मुस्तफा अन्य मौलाना थे। बग्गी के दोनों ओर तिरंगा झंडा शोभायमान था। इससे देश प्रेम का संदेश झलक रहा था।
दूरबीन,सीसीटीवी कैमरों से नजर
जुलूसके दौरान पुलिस ने भी कड़े इंतजाम किए। गोलप्याऊ चौराहा स्थित पुलिस कंट्रोल रूम से सुभाष चौक, गोल प्याऊ, गांधी चौक में लगे सीसीटीवी कैमरों से नजर रखी गई। एमबीसी टुकड़ियों के साथ, आरएसी, रिर्जव पुलिस बल मौजूद रहा। इमारतों पर दूरबीनधारी जवान नजर रखे थे। सादा वस्त्रधारी जवान विशेष शाखा कर्मचारी अलग से लगाए गए। विभिन्न थानों के थानाधिकारी शहर में ही जायजा लेते रहे। फायर बिग्रेड, एंबुलेंस भी साथ चल रही थी।
(संबंधितखबरें पेज 15 पर भी)
hin_Deva bho_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva